  Наталья Тетерина Вуоно шутэтскон нуналъёсы Удмуртия уйпал циклон улэ шедёз, соин валче вуоно кӧснуналэ но арнянуналэ потон уе улосвылын кот лымы усёз но зороз, ивортэ элькунысь Гидрометцентр. 8-тӥ оштолэзе нуназе дырын-дырын лымыялоз но зороз шуыса чаклало. Озьы ик кӧснуналэ тӧл кужмоялоз. Тужгес но юн со арнянуналэ пельтоз. Омырлэн температураез матысь уе -1…-6 градус луоз, ӵуказе нуназе +5…+10 градус. Арнянуналэ потон уе температура 0 градус котырын возиськоз шуыса чаклало, 8-тӥ оштолэзе нуназе +2…+7 градус луоз. Вуоно арнялы нырысь-вылысь чакланъёсъя, куазь вошъяськоз. Пуксёнэ, 10-тӥ оштолэзе, нуназе 12 градусозь шуныт луыны быгатоз, нош 12-тӥ оштолэзе потон уе -10 градусозь кезьытскоз шуыса чаклало. Тегъёс: Ижкар Гидрометцентр Удмуртия куазь  